Here is a page extracted from Wikipedia that may contain CSS, HTML, and a lot of unformatted text.

Title: Bozo de Vernera
Content: Bozo de Vernera (en castellano Bozo de Bernera) ye un pico d'o Pireneu aragonés que tien una altaria de 2.454 m y se troba en a sierra Vernera.

Toponimia
O termín "bozo" fa referencia a una piedra graniza, u a vegadas conchunto de cantals, que s'ha eslurtau d'un mont y remane en o fundo u o curso d'un río, fendo d'entrepuz a o paso de l'augua que ha de pasar por dencima u por debaixo.

L'oronimo Vernera ye d'orichen galo y significa selva d'alvernices. L'alverniz (Alnus sp) recibiba la denominación en galo de *Verno, palabra que pasó a las luengas galorromanicas a traviés d'o latín galico VERNUS u VERNA y yera present en latín medieval en derivaus como VERNARIA u VERNIARIA ("selva d'alvernices"). En Occitania existe la denominación de vernièra u vernieira pa nombrar formacions vechetals d'esta especie, y bi ha uns cuantos toponimos y microtoponimos formaus a partir d'esta palabra. Estos toponimos pueden trobar-sen afrancesaus como Vernière y son cognatos de l'oronimo aragonés Vernera. Lo fitonimo aragonés alverniz proviene tamién d'o latín galico VERNUS u VERNA pero con atra sufixación.

Referencias

Vinclos externos
  En "Mendikat"

Montanyas d'o Prepireneu aragonés
Montanyas d'as sierras interiors pirenencas
Montanyas d'a provincia de Uesca
Montanyas d'o Parque Natural d'as Vals Occidentals
Montanyas d'Aragüés de lo Puerto
Sierra Vernera
Montanyas d'a Chacetania